Γάιος Ουμίδιος Δούρμιος Κουαδράτος

Ο Γάιος Ουμίδιος Δούρμιος Κουαδράτος, λατιν.: Gaius Ummidius Durmius Quadratus (π. 12 π.Χ. – περ. 60 μ.Χ.) ήταν Ρωμαίος συγκλητικός του Πριγκιπάτου. Ήταν το πρώτο μέλος των Ουμιδίων, που έφτασε στο αξίωμα του υπάτου στο γένος του, δηλ. ήταν ένας νέος άνθρωπος (homo novus). Ο Κοδράτος είναι επίσης γνωστός για τη θητεία του ως κυβερνήτη της Συρίας από π. το 50 μέχρι τον θάνατό του.

 Βιογραφία 

 Καταγωγή 
Ο Γ. Ουμίδιος Δούρμιος Κουαδράτος γεννήθηκε π. το 12 π.Χ.  Η οικογένειά του, οι Ουμμίδιοι, ήταν πλούσιοι αριστοκράτες από την πόλη Κασίνον του Λατίου.  Το δεύτερο οικογενειακό του όνομα, «Δούρμιος», έχει εξηγηθεί με δύο τρόπους: είτε η μητέρα του ήταν Δουρμία, είτε αυτός ήταν Δούρμιος που υιοθετήθηκε από τους Ουμίδιους. Αν ισχύει το δεύτερο, αυτό θα σήμαινε ότι ο πατέρας του ήταν κάποιος Μάρκος Δούρμιος, ο οποίος ήταν γνωστός ως ανήρ του νομισματοκοπείου π. το 19 π.Χ. Είναι κοινώς αποδεκτό ότι υπάρχει κάποια σχέση μεταξύ του Κουαδράτου και του αξιωματούχου του νομισματοκοπείου.Syme, "The Ummidii", p. 73 (= Roman Papers II, p. 660)

Αν και είναι αποδεκτό ότι ο Κουάδρατος είχε τουλάχιστον ένα παιδί —την πλούσια Ουμιδία Κουαδρατίλα, που αναφέρεται σε μία από τις επιστολές του Πλίνιου του Νεότερου— όχι μόνο το όνομα της συζύγου του είναι άγνωστο, αλλά και αν ο Κουαδράτος είχε νυμφευτεί περισσότερες από μία φορές. 

 Σταδιοδρομία υπό τον Τιβέριο 
Η σειρά αξιωμάτων (cursus honorum) –η ακολουθία των θέσεων που κατείχαν οι Ρωμαίοι συγκλητικοί– του Κοδράτου είναι γνωστή από δύο επιγραφές: η μία ανεγέρθηκε ενώ ήταν κυβερνήτης της Λουζιτανίας,  και η άλλη πολύ αργότερα, ενώ ήταν κυβερνήτης της Συρίας.  Είναι πιθανό ο συγγενής του, Μάρκος Δούρμιος, να βοήθησε τον Κοδράτο στην αρχή της συγκλητικής του σταδιοδορμίας, διευκολύνοντας την είσοδό του στους δέκα δικαστικούς (decemviri stlitibus iudicandis), ένα από τα τέσσερα συμβούλια που αποτελούσαν τους είκοσι άνδρες (vigintiviri), μία δευτερεύουσα δικαστική εξουσία που ήταν το πρώτο απαιτούμενο βήμα για την είσοδο στη Σύγκλητο. Η Mιρέγ Κορμπιέ χρονολογεί αυτό το επίτευγμα στο έτος 14.  Μετά την προαγωγή του ως ταμία (quaestor), έγινε μέλος της Συγκλήτου· επιπλέον, επέτυχε μία διάκριση, που σπάνια απονέμεται σε έναν νέο άνθρωπο (homo novus): το να είναι ένας από τους δύο αυτοκρατορικούς ταμίες.

Τα επόμενα χρόνια ο Κουαδράτος προόδευσε ραγδαία στα παραδοσιακά δημοκρατικά αξιώματα, γενόμενος αγορανόμος καθέδρας (curule aedile) γύρω στο έτος 16, και πραίτωρ το 18. Αμέσως μετά από αυτό το αξίωμα, έγινε έπαρχος του θησαυροφυλακίου στον ναό του Κρόνου (aerarium Saturni), δηλ. επιβλέπων του Ταμείου, και στη συνέχεια κατείχε ένα ειδικό αξίωμα που είχε δημιουργήσει ο Τιβέριος: επιμελητής των δημόσιων αρχείων (curator tabularum publicarum). Η Κορμπιέ αποδίδει τις ημερομηνίες που κατείχε ο Κουαδράτος αυτά τα αξιώματα, στα έτη 18 και 19 αντίστοιχα.   Ο Κουαδράτος θα μπορούσε να αναμένει, ότι θα αναλάμβανε τη θέση του υπάτου εν ευθέτω χρόνω, αλλά το μόνο γνωστό αξίωμά του για πολλά χρόνια μετά τη λήξη της θητείας του ως επιμελητή ήταν αυτό του ανθύπατου (κυβερνήτη) της Κύπρου, μίας μικρής δημόσιας επαρχίας. Ο Ρόναλντ Σάυμ εικάζει, ότι με κάποιο τρόπο είχε χάσει την εύνοια του Αυτοκράτορα.  Ο Κοδράτος αναφέρεται στη συνέχεια ως κυβερνήτης της αυτοκρατορικής επαρχίας της Λουζιτανίας το 37 μ.Χ., δίνοντας τον όρκο πίστης στον νέο Αυτοκράτορα μετά το τέλος του Τιβέριου. Οι ημερομηνίες έναρξης και λήξης της θητείας του ως κυβερνήτη είναι αβέβαιες. Ο προηγούμενος κυβερνήτης, Λ. Φουλκίνιος Τρίων, επέστρεψε στη Ρώμη πριν από την 1η Ιουλίου 31, όταν ξεκίνησε τη θητεία του ως αντικαταστάτη υπάτου. Συνήθως οι κυβερνήτες υπηρετούσαν για τρία χρόνια κάθε φορά, και ένα άλλο άτομο μπορεί να είχε το αξίωμα μεταξύ αυτού και του Κουαδράτου, αλλά σε αυτό το σημείο της βασιλείας του ο Τιβέριος συχνά παρέτεινε τον χρόνο, που οι συγκλητικοί διορίζονταν στις αυτοκρατορικές επαρχίες. Είναι πιθανό ο Κουαδράτος να στάλθηκε στη μακρινή Λουζιτανία ήδη από το έτος 31,  και να παρέμεινε εκεί κατά τη διάρκεια της βασιλείας του Καλιγούλα.

Κατά τη βασιλεία του Κλαύδιου, ο Κουαδράτος είχε σίγουρα επιστρέψει στη Ρώμη, καθώς η συριακή επιγραφή βεβαιώνει ότι ήταν ύπατος εκείνη την εποχή. Ο Σάυμ γράφει ότι κατείχε τις φάσκεις «ίσως το 38 ή το 39. Για λόγους διακριτικότητας, ας καταχωρηθεί η ιδιότητά του ως υπάτου «περίπου το 40».  Λίγο μετά την αποχώρησή του από το αξίωμά του, ο Κουαδράτος έγινε δεκτός στους δεκαπέντε άνδρες των ιερών χρησμών (quindecimviri sacris faciundis), ιερέων στους οποίους είχε ανατεθεί η φροντίδα των Σιβυλλικών Βιβλίων, και ήταν μία από τις τέσσερις πιο έγκριτες ρωμαϊκές ιερατικές θέσεις. Δεν παρέμεινε για πολύ στη Ρώμη, καθώς βεβαιώνεται ότι διορίστηκε από τον Κλαύδιο ως κυβερνήτης στην «Ιλλυρία»: στην επαρχία της Δαλματίας, είτε στην Παννονία. Ακολούθησε η θητεία του ως κυβερνήτη της Συρίας.

 Κυβερνήτης της Συρίας 
Ο επίτροπος της Ιουδαίας, Βεντίδιος Κουμανός, κατηγορήθηκε για μεροληψία προς τους Σαμαρείτες, οι οποίοι ήταν σε διαφωνία με τους Γαλιλαίους, και αμφότερες οι πλευρές έφευγαν στον Κοδράτο. Ο κυβερνήτης πήγε στη Σαμάρεια το 52, και κατέστειλε την αναταραχή. Οι Σαμαρείτες και οι Γαλιλαίοι στασιαστές σταυρώθηκαν. Πέντε (δεκαοκτώ σύμφωνα με τον Ιώσηπο) Γαλιλαίοι, τους οποίους οι Σαμαρείτες υποδείκνυαν ως υποκινητές του κινήματος, εκτελέστηκαν στη Λύδδα. Ο αρχιερέας Ανανίας και ο Άναν, ο διοικητής του Ναού, στάλθηκαν αλυσοδεμένοι στη Ρώμη. Οι αρχηγοί των Σαμαρειτών, ο επίτροπος Κουμανός και ο τριβούνος του στρατιωτού Κέλερ στάλθηκαν επίσης, για να υπερασπιστούν την υπόθεσή τους ενώπιον του Αυτοκράτορα. Φοβούμενος περαιτέρω αναταραχές, ο Κοδράτος έσπευσε στην Ιερουσαλήμ. Βρήκε την πόλη να εορτάζει ειρηνικά την εορτή του Πάσχα, και επέστρεψε στην Αντιόχεια.  Ο Κουμανός καθαιρέθηκε, και τον διαδέχθηκε ο Μ. Αντ. Φήλιξ, ο οποίος διορίστηκε κατόπιν αιτήματος του αρχιερέα Ιωνάθαν, τον οποίο επίσης ο Κοδράτος είχε στείλει στη Ρώμη.

Η εκδοχή της ιστορίας του Τάκιτου  δεν μπορεί να συμβιβαστεί με αυτήν του Ιώσηπου, αφού, σύμφωνα με τον πρώτο, ο Φήλιξ και ο Κουμανός ήταν ταυτόχρονα επίτροποι, ο ένας στη Σαμάρεια και ο άλλος στη Γαλιλαία. Σύμφωνα επίσης με τον Τάκιτο, ο ίδιος ο Κοδράτος έκρινε τον Κουμανό και δηλώνει ρητά, ότι ο Κοδράτος ήταν ανώτερος από τον επίτροπο στην εξουσία. Ο Κοδράτος απεβίωσε κατά τη διάρκεια της θητείας του.  Έχουν βρεθεί αρκετά νομίσματα, που έκοψε ο ίδιος. 

 Δείτε επίσης 
 γένος Ουμιδίων

 Σημειώσεις 

 Αναφορές 



  Reprinted in 
 Singer, Isidore; et al., eds. (1901–1906). "Quadratus, Ummidius Caius". The Jewish Encyclopedia. New York: Funk & Wagnalls.

 Περαιτέρω ανάγνωση 



Κατηγορία:Ύπατοι της Ρωμαϊκής Αυτοκρατορίας